مشال حسین ملک

مشال حسین ملک (پیدائش 23 اکتوبر 1986ء) ہک پاکستانی مصور تے سماجی کارکن ہن، جو اس وقت 17 اگست 2023ء توں انوارالحق کاکڑ دی سربراہی وچ نگراں حکومت دے تحت انسانی حقوق تے خواتین کوں بااختیار بݨاوݨ کِیتے وزیر اعظم پاکستان دے خصوصی مشیر دے طور تے خدمات انجام ݙیندی پئی ہن۔ مشال حسین ملک ہک امن کارکن، مخیر، مصور، تحفظ پسند، جنگ/تنازع والے علاقیاں وچ خواتین تے بچیاں دے حقوق دے علمبردار ہن۔ اوہ خواتین دی ترقی وچ مدد کِیتے اپݨا آرٹ ورک چیریٹی کِیتے فروخت کریندی ہن۔ اوہ جموں کشمیر لبریشن فرنٹ دے رہنما تے سربراہ محمد یاسین ملک دی اہلیہ ہن۔ ہک این جی او پیس اینڈ کلچر آرگنائزیشن دی چیئرپرسن دے طور تے، اوہ عالمی امن تے ہم آہنگی کِیتے کم کریندی ہن تے کشمیر دے تنازعے دے پرامن حل کِیتے مہم چلیندی ہن۔ سیاسی معیشت وچ انھاں دی دلچسپی نے انھاں کوں کشمیر دے ثقافتی ورثے کوں فروغ ݙیوݨ تے ایندے تحفظ دی طرف راغب کیتا۔https://www.karachiliteraturefestival.com/speakers/mushaal-hussein-mullick/

اوہ کشمیری علیحدگی پسند رہنما یاسین ملک دی شریک حیات ہن، جو جموں تے کشمیر لبریشن فرنٹ (JKLF) دے کمانڈر ہن، جو اس وقت بھارت (تہاڑ جیل، دہلی) وچ عمر قید دی سزا کٹ رہے ہن۔  

 ابتدائی حیاتی اَتے تعلیم 
ہک کشمیری گھرانے وچ پیدا تھئی، انھاں دے مرحوم والد ایم اے حسین ملک ہک ماہر معاشیات ہَن جنھاں نے بون یونیورسٹی، جرمنی وچ معاشیات دے شعبے دے سربراہ دی حیثیت نال خدمات انجام ݙتیاں تے نوبل انعام جیوری دے رکن دے طور تے وی کم کیتا جݙݨ جو انھاں دی والدہ ریحانہ حسین ملک مسلم لیگ ن دے ونگ خواتین دی سیکرٹری جنرل رہ چکیاں ہن۔ انھاں دے بھائی حیدر علی حسین ملک امریکہ وچ مقیم خارجہ پالیسی دے ماہر ہن، 2023ء تک نیول پوسٹ گریجویٹ اسکول وچ استاد ہن، جݙݨ جو انھاں دی بھیݨ سبین حسین ملک ہک سماجی کارکن ہن۔

مشال نے لندن سکول آف اکنامکس توں پولیٹیکل اکانومی وچ پوسٹ گریجویٹ ڈگری حاصل کیتی ہے۔

 حوالے 

ونکی:پاکستانی سیاسی زنانیاں
ونکی:پاکستانی فعالیت پسند برائے انسانی حقوق
ونکی:پاکستانی فعالیت پسند برائے حقوق نسواں
ونکی:جِین٘دے شخصیّتاں
ونکی:کشمیری نژاد پاکستانی شخصیتاں
ونکی:ویکی ڈیٹا حوالیاں آلے صفحے
ونکی:ویکی ڈیٹا آلے صفحے
ونکی:ویکی ڈیٹا دے مواد کوں ورتاوݨ آلے صفحے